Η ελληνική άκρα δεξιά (1974-1992) στο πλαίσιο της ευρωπαϊκής ακροδεξιάς
Creators: name: Σεχίδου, Αγγελική Θεόφιλου
Publisher: name: Aristotle University of Thessaloniki
Year: 2019
Subjects: Ακροδεξιά
Φασισμός
Μεταπολίτευση
Extreme Right
Fascism
Regime change

description: Η παρούσα μελέτη εξετάζει το φαινόμενο της ελληνικής ακροδεξιάς ως κομμάτι της ευρωπαϊκής κατά την περίοδο από το 1974 έως το 1992. Η ακροδεξιά αποτελεί ένα πολιτικό φαινόμενο με προεκτάσεις κοινωνικές, οικονομικές και ιδεολογικές το οποίο εκδηλώνεται σε όλη την Ευρώπη από τις αρχές του 20ού αιώνα μέχρι σήμερα, την εποχή της παγκοσμιοποίησης. Στην Ελλάδα, η ακροδεξιά εμφανίστηκε κατά την περίοδο του Εθνικού Διχασμού, ενώ από τότε διαγράφει πότε ανοδική και πότε καθοδική πορεία, όπως και στις περισσότερες χώρες της Ευρώπης. Το 1974 αποτελεί μία χρονολογία ορόσημο για την ελληνική ιστορία, καθώς είναι το έτος της Μεταπολίτευσης, το οποίο δίνει τέλος στη δικτατορία των Συνταγματαρχών και αποτελεί την αφετηρία για την εγκαθίδρυση του δημοκρατικού καθεστώτος. Η ακροδεξιά μετά τη Μεταπολίτευση είτε τέθηκε στο περιθώριο του πολιτικού κόσμου είτε εντάχθηκε στην κοινοβουλευτική δεξιά, ώστε να βρίσκει νόμιμο έρεισμα. Ωστόσο, κατά τη δεκαετία του 1980, η ακροδεξιά παρουσιάζει μεγάλη άνοδο, γεγονός στο οποίο συνετέλεσε, από τη μία η ίδρυση της Χρυσής Αυγής και, από την άλλη, διάφορες πολιτικές και κοινωνικές συγκυρίες, όπως οι εργατικοί, φοιτητικοί και μαθητικοί αγώνες, τα εθνικά ζητήματα και το μεταναστευτικό. Οι αρχές της δεκαετίας του 1990 βρίσκουν την Ελλάδα να έχει πολιτικά και κοινωνικά προβλήματα και την ακροδεξιά να έχει μεγάλη ισχύ στο πολιτικό σκηνικό. Έκτοτε, έχουν περάσει 30 περίπου έτη μέχρι σήμερα, μία εποχή κατά την οποία η ακροδεξιά διαγράφει μεγάλη άνοδο παρουσιάζοντας παρόμοια πολιτική σε σχέση με το μεταναστευτικό και τα εθνικά θέματα, με τη διαφορά ότι αυτή σήμερα ακολουθεί έναν δρόμο κοινοβουλευτικό ώστε να επιτύχει τους σκοπούς της. Η ιστορία της ακροδεξιάς στην Ευρώπη κατά την ίδια περίοδο είναι παρόμοια με αυτής της ελληνικής ακροδεξιάς, παρόλο που, όπως είναι φυσικό, κάθε χώρα έχει τα δικά της ιδιαίτερα ιστορικά, κοινωνικά, πολιτικά και πολιτισμικά χαρακτηριστικά. Έτσι, σε γενικές γραμμές, παρατηρείται γενικώς μία άνοδος της ακροδεξιάς κατά τη δεκαετία του 1980 με αποκορύφωμα τις αρχές της δεκαετίας του 1990. Η ελληνική ακροδεξιά και, γενικότερα, η πολιτική ιστορία της Ελλάδας είναι βέβαια μοναδική, όπως και η πολιτική ιστορία κάθε χώρας. Ωστόσο, θα ήταν λάθος να θεωρεί κανείς την ελληνική ακροδεξιά ένα φαινόμενο ανεξάρτητο από το ευρύτερο ευρωπαϊκό πολιτικό γίγνεσθαι, δεδομένου μάλιστα, ότι πρόκειται για μία περίοδο ευρωπαϊκής ενοποίησης, κατά την οποία τα κράτη- μέλη των ευρωπαϊκών κοινοτήτων παρουσιάζουν πολλές πολιτικές ομοιότητες. Το ίδιο μάλιστα μας διδάσκει και η μελέτη της σύγχρονης επικαιρότητας, καθώς η άνοδος της ακροδεξιάς αποτελεί ένα φαινόμενο πανευρωπαϊκό
description: The present study deals with the phenomenon of the far-right as a part of the European one during the period 1974-1992. The far-right constitutes a political phenomenon with social, economic and ideological implications, which is manifested throughout Europe from the beginning of the 20th century until today, at the era of globalization.In Greece, the far- right emerged during the period of the National Division and, since then, it has been either in an ascending or a descending road, as in most European countries. The year 1974 constitutes a landmark for Greek history as it is the year of the change of the regime, when the dictatorship of the Colonels ended and the establishment of the democratic regime started.The far-right, after the change of the regime, either came to the margins of the political world, or joined the parliamentary right wing in order to find a legitimate foothold. However, in the 1980s, the far-right the far-right had a great rise caused by the establishment of the Golden Dawn, on one hand, and by various political and social circumstances, such as labour and students’ struggles, national matters and the issue of immigration, on the other.The early 1990’s saw Greece having political and social problems and the far-right having great power within the political arena. About thirty years have passed since that time and during that period far-right has been rising so much by presenting a similar policy regarding the issue of immigration and the national matters, except that today it follows a parliamentary path in order to achieve its goals.The history of the far-right in Europe is similar to that of the Greek far-right although, naturally, each country has its own historical, social, political, and cultural characteristics. Thus, in general, an increase of the far-right during the 1980’s has been observed, culminating in the early 1990’s.Of course, the Greek far-right and, more generally, the political history of Greece is unique, just as the political history of any other country. However, it would be wrong if the Greek far-right was observed as a phenomenon independent of the wider European political affair, given that it is a period of European unification during which the member-states of the European communities have many political similarities. In addition, the same lesson is taught by the study of modern history, as the rise of the far-right is a pan-European phenomenon